stanford-oval/wikipedia huggingface dataset:
Júlio César (jalkapalloilija, 1979)
Saavutukset > Seurajoukkueessa

Mestarien liiga: 2010
Italian mestaruus: 2006, 2007, 2008, 2009, 2010
Italian cup: 2006, 2010, 2011
Italian supercup: 2005, 2006, 2008
Copa dos Campeões: 2001
Taça Rio: 2000
Taça Guanabara: 1999, 2001, 2004
Campeonato Carioca: 1999, 2000, 2001, 2004
Saavutukset > Maajoukkueessa

Maanosaliittojen cup: 2009
Copa América: 2004
Alle 17-vuotiaiden maailmanmestaruus: 1997
Saavutukset > Henkilökohtaiset

Serie A:n paras maalivahti 2009
Yksityiselämä

Hän on naimisissa brasilialaisen näyttelijä/malli Suzana Wernerin kanssa, joka oli 1990-luvulla Ronaldon kihlattu.
Aiheesta muualla

Kuvia tai muita tiedostoja aiheesta Júlio César Wikimedia Commonsissa
UEFA Club Football Awards
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|  | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 |
| Vuoden pelaaja: |  Ronaldo |  Beckham |  Redondo |  Effenberg |  Zidane |  Buffon |  Deco |  Gerrard |  Ronaldinho |  Kaká |  C. Ronaldo |  Messi |  Milito |
| Vuoden maalivahti: |  Schmeichel |  Kahn |  Kahn |  Kahn |  Kahn |  Buffon |  Baía |  Čech |  Lehmann |  Čech |  Čech |  Van Der Sar |  Júlio César |
| Vuoden puolustaja: |  Hierro |  Stam |  Stam |  Ayala |  Carlos |  Carlos |  Carvalho |  Terry |  Puyol |  Maldini |  Terry |  Terry |  Maicon |
| Vuoden keskikenttäpelaaja: |  Zidane |  Beckham |  Mendieta |  Mendieta |  Ballack |  Nedvěd |  Deco |  Kaká |  Deco |  Seedorf |  Lampard |  Xavi |  Sneijder |
| Vuoden hyökkääjä: |  Ronaldo |  Ševtšenko |  Raúl |  Raúl |  Raúl |  Van Nistelrooy |  Morientes |  Ronaldinho |  Eto’o |  Kaká |  C. Ronaldo |  Messi |  Milito |
| Vuoden valmentaja: |  Lippi |  Ferguson |  Cúper |  Hitzfeld |  Del Bosque |  Ancelotti    Mourinho |  Mourinho    Benítez |  Benítez    Gazzajev |  Ramos    Rijkaard |  |  |  |  |
Oksyntes

Oksyntes oli kreikkalaisessa mytologiassa Demofonin ja Fylliin poika ja Attikan myyttinen kuningas. Hänellä oli kaksi poikaa, Afeidas ja Thymoites, jotka seurasivat häntä valtaistuimelle.
Ultimate Fighting Championship

| Ultimate Fighting Championship |
| --- | --- |

Yritysmuoto:  Julkinen
Perustettu:  marraskuu 1993
Perustaja:  Art Davie, Campbell McLaren, Rorion Gracie, Bob Meyrowitz
Toimitusjohtaja:  Ari Emanuel
Puheenjohtaja:  Dana White
Kotipaikka:  Las Vegas, Nevada
Toimiala:  Vapaaotteluiden mainostus ja järjestäminen
Omistaja:  Endeavor
Kotisivu:  http://www.ufc.com
Infobox OKVirheellinen NIMI-arvo: 
UFC 74, Marcus Aurelio (vasen) vs. Clay Guida, tuomarina Steve Mazzagatti.
Ultimate Fighting Championship, lyhennettynä UFC, on yhdysvaltalainen vapaaottelujärjestö.
Historia

Ensimmäiset UFC-kilpailut pidettiin 1993 Denverissä, Yhdysvalloissa. Alun perin tarkoituksena oli, että eri kamppailulajien edustajat voivat UFC-kilpailuihin osallistumalla selvittää oman lajinsa tekniikoiden toimivuutta muiden lajien tekniikoita vastaan. Kaikkien yllätykseksi osanottajista pienikokoisin ja siihen asti varsin tuntematonta lajia, brasilialaista jujutsua, harrastanut Royce Gracie voitti tapahtumassa kaikki vastustajansa ylivoimaisesti. Syy tähän on brasilialaisen jujutsun painotus mattotekniikkaan. Gracien vastustajat harrastivat nyrkkeilyä, shootfightingia ja savatea ja shootfightingia harrastanutta Ken Shamrockia lukuunottamatta heidän mattotekniikkansa oli lähes olematonta. Mattokamppailu oli yleisesti varsin sivuutettu aihe kamppailulajeissa ja Gracien voitto toi mattokamppailulle suurta huomiota. Tämän lisäksi Royce Gracie voitti myös seuraavissa UFC 2 ja UFC 4 -kilpailuissa kaikki vastustajansa. Sittemmin vapaaottelu on kehittynyt omaksi urheilumuodokseen, jossa mattokamppailu on yhä merkittävä osa-alue.
UFC on arvostetuin ja seuratuin vapaaottelutapahtumia tuottava organisaatio. UFC:n omisti Zuffa-yhtiö, jonka toimitusjohtaja on Dana White. Hän on myös vähemmistöosakas; pääomistajia olivat Lorenzo Fertitta ja Frank Fertitta III. Zuffa osti vuonna 2006 pienemmän vapaaotteluorganisaation World Extreme Cagefightingin (WEC). Vuonna 2007 Fertittat ostivat UFC:n suurimman kilpailijan, japanilaisen PRIDE Fighting Championships -organisaation ja ovat sittemmin tuoneet sen ottelijoita kamppailemaan UFC:hen.
9. heinäkuuta 2016 William Morris Endeavorin ilmoitettiin ostaneen UFC:n Zuffalta neljällä miljardilla dollarilla. Dana White jatkaa puheenjohtajana viiden vuoden sopimuksella, kun taas Lorenzo Fertitta jättää tehtävänsä myynnin myötä.
Säännöt

UFC:n järjestämissä vapaaotteluissa ovat sallittuja sellaiset lyönnit, potkut, heitot, lukot, kuristukset ja muut tekniikat, joita ei ole erikseen kielletty. Kiellettyjä tekniikoita ovat esimerkiksi pureminen, silmien vahingoittaminen, hiuksista vetäminen ja sormilukot. Myös kaikenlaiset iskut sukuelimiin ovat kiellettyjä.
UFC:ssä on nykyisin kymmenen painoluokkaa (kts. Hallitsevat mestarit).
Ottelut käydään kahdeksankulmaisessa Octagoniksi kutsutussa häkissä, jossa on joustava lattia sekä kanaverkkomaiset seinät. Ottelut ovat kolmieräisiä paitsi mestaruusottelut ja illan pääottelu, joissa on viisi erää. Erien kesto on viisi minuuttia ja niiden välissä on minuutin tauko. Kolme tuomaria pisteyttää erät siten, että voittaja saa kymmenen pistettä ja hävinnyt yhdeksän tai vähemmän perustuen lyönteihin, potkuihin, lukkoyrityksiin, hyökkäävyyteen sekä ottelun hallintaan. Erien pisteet lasketaan yhteen ja enemmän pisteitä saanut voittaa tai ottelu päättyy tasan. Ottelu voi päättyä myös luovutukseen (Ottelija taputtaa tai sanoo, että ei voi jatkaa), tyrmäykseen tai tekniseen tyrmäykseen, jossa tuomari katsoo, ettei toinen ottelija kykene puolustautumaan ja keskeyttää ottelun.
Virheet

Nevadan osavaltion urheilukomissio listaa tällä hetkellä seuraavat virheiksi:
Päällä puskeminen
Silmien kaivaminen
Pureminen
Hiuksista vetäminen
Sormien työntäminen suuhun, sieraimiin tai muihin vastustajan ruumiinaukkoihin
Iskut sukuelimiin
Sormien työntäminen mihinkään vastustajan ruumiin reikään tai haavaan
Vastustajan sormien ja varpaiden taittaminen, vääntäminen tai vetäminen
Selkärankaan tai takaraivoon lyöminen
Kyynärpään kärjellä lyöminen alaspäin
Kurkkuun iskeminen, mukaan lukien henkitorveen tarttuminen
Ihon raapiminen, nipistäminen ja vääntäminen
Solisluuhun tarttuminen
Maassa olevan vastustajan päähän potkiminen
Maassa olevan vastustajan päähän potkiminen polvella
Maassa olevan vastustajan polkeminen
Munuaiseen potkaiseminen kantapäällä
Vastustajan heittäminen maahan päälleen tai niskalleen
Vastustajan heittäminen pois kehästä tai häkistä
Vastustajan hanskoista tai housuista kiinnipitäminen
Vastustajaa päin sylkeminen
Epäurheilijamainen käyttäytyminen, joka loukkaannuttaa vastustajan
Naruista tai häkistä kiinnipitäminen
Herjaava kielenkäyttö kehässä tai häkissä
Vastustajan kimppuun hyökkääminen tauolla
Tuomarin hoidossa olevan vastustajan kimppuun hyökkääminen
Vastustajan kimppuun hyökkääminen kellon (torven) soinnin jälkeen
Jatkuva tuomarin ohjeiden vastustaminen
Arkuus, mukaan lukien vastustajan vältteleminen, tahallinen tai jatkuva hammassuojan tiputtaminen ja vamman esittäminen
Nurkkauksen puuttuminen otteluun
Pyyhkeen heittäminen kehään (häkkiin) kesken ottelun
Virheen tapahtuessa tuomari voi ottaa rangaistuksena yhden tai enemmän pisteitä pois virheen tehneeltä ottelijalta. Jos virhe estää ottelijaa jatkamasta, ottelu voi päättyä diskaukseen (kun virhe oli tahallinen) tai tulosta ei tule (kun virhe oli vahinko). Jos virhe estää ottelijaa jatkamasta myöhemmin ottelun aikana, ottelu päättyy tekniseen päätökseen ja ottelun voittaa loukkaantunut ottelija, jos hän johtaa pisteissä, tai muuten ottelu päättyy tekniseen tasapeliin.
Televisiointi

UFC-tapahtumat ovat nähtävissä Yhdysvalloissa ja muualla maailmassa suorina lähetyksinä maksutelevisiossa. Vuodesta 2005 yhdysvaltalaisella miehille suunnatulla kaapelitelevisiokanavalla, Spike TV:llä, on pyörinyt UFC:n tuottama The Ultimate Fighter -niminen (TUF) tosi-TV-sarja. Ohjelmassa vapaaottelijat ottelevat The Ultimate Fighter -tittelistä. Ensimmäisillä tuotantokausilla ottelijat olivat uransa alkuvaiheessa olevia, mutta myöhemmillä kausilla osallistujina on nähty myös lajin kokeneita ottelijoita. Ohjelman voittaja saa tittelin lisäksi sopimuksen UFC:n kanssa ja nähdään sen tapahtumissa. Ohjelman ensimmäisen kauden, joka esitettiin vuonna 2005, jälkeen monet UFC-tapahtumien uudet ottelijat ovat jo katsojille tuttuja etukäteen The Ultimate Fighter -ohjelmasta.
Osa The Ultimate Fighterin kausista on esitetty eri vuosina Sub- ja JIM-kanavilla.
Hallitsevat mestarit

| Painoluokka |       | Paino lb |       | Paino kg |       | Mestari |       | Vuodesta |       | Puolustetut kerrat |
| --- | --- | --- | --- | --- | --- | --- | --- | --- | --- | --- |
| Raskassarja (Heavyweight) |  | 206–265 lb |  | 93–120 kg |  |  Jon Jones |  | 4.3.2023 (UFC 285) |  | 0 |
| Alempi raskassarja (Light Heavyweight) |  | 186–205 lb |  | 84–93 kg |  |  Alex Pereira |  | 11.11.2023 (UFC 295) |  | 3 |
| Keskisarja (Middleweight) |  | 171–185 lb |  | 78–84 kg |  |  Dricus du Plessis |  | 20.1.2024(UFC 297) |  | 1 |
| Välisarja (Welterweight) |  | 156–170 lb |  | 71–77 kg |  |  Belal Muhammad |  | 27.7.2024 (UFC 304) |  | 0 |
| Kevytsarja (Lightweight) |  | 146–155 lb |  | 66–70 kg |  |  Islam Mahatšev |  | 22.10.2022 (UFC 280) |  | 3 |
| Höyhensarja (Featherweight) |  | 136–145 lb |  | 62–65 kg |  |  Ilia Topuria |  | 17.2.2024 (UFC 298) |  | 1 |
| Naisten höyhensarja (Women’s Featherweight) |  | 136–145 lb |  | 62–65 kg |  |  |  |  |  |  |
| Kääpiösarja (Bantamweight) |  | 126–135 lb |  | 57–61 kg |  |  Merab Dvalishvili |  | 14.9.2024 (UFC 306) |  | 0 |
| Naisten kääpiösarja (Women’s Bantamweight) |  | 126–135 lb |  | 57–61 kg |  |  Julianna Peña |  | 5.10.2024 (UFC 307) |  |  |
| Kärpässarja (Flyweight) |  | 125 lb ja alle |  | alle 57 kg |  | Alexandre Pantoja |  | 21.1.2023 (UFC 283) |  | 2 |
| Naisten kärpässarja (Women’s Flyweight) |  | 125 lb ja alle |  | alle 57 kg |  | Valentina Ševtšenko |  | 14.9.2024(UFC 306) |  | 0 |
| Naisten korsisarja (Women’s Strawweight) |  | 115 lb ja alle |  | alle 52 kg |  |  Zhang Weili |  | 13.11.2022 (UFC 281) |  | 2 |
Suomalaiset UFC:ssä

Ensimmäinen UFC-tapahtumissa nähty suomalainen oli Tony Halme, joka osallistui 30. toukokuuta 1997 Augustassa, Georgian osavaltiossa, Yhdysvalloissa järjestettyyn UFC 13 -tapahtumaan. Halme hävisi ottelunsa alle minuutissa tulevalle lajin tähdelle Randy Couturelle luovutuksella Couturen saatua kuristusotteen.
Toinen UFC:ssä otellut suomalainen oli Anton Kuivanen, joka otteli organisaatiossa kaksi ottelua vuonna 2012 ja yhden ottelun vuonna 2013.
Kolmas suomalainen organisaatiossa oli Tom Niinimäki joka voitti yhden ja hävisi kolme ottelua.
Suomen kansalainen, kurdi Makwan Amirkhani otteli UFC:ssä vuosina 2015-2023. Hänen tilastonsa sopimuksen päätyttyä UFC:ssä oli seitsemän voittoa ja seitsemän tappiota.
Suomalaiset UFC:ssä > Tilastoittain

| 0 | 1 | 2 | 3 |
| --- | --- | --- | --- |
| Painoluokka | Ottelija | Vuodet | Tilastot |
| Raskassarja | Tony Halme | 1997 | 0–1 |
| Kevytsarja | Anton Kuivanen | 2012–2013 | 1–2 |
| Höyhensarja | Tom Niinimäki | 2013–2014 | 1–3 |
| Naisten korsisarja | Tina Hanninen | 2014 | 0–1 |
| Höyhensarja | Makwan Amirkhani | 2015–2023 | 7–7 |
| Kevytsarja | Teemu Packalén | 2015–2019 | 1–3 |
Aiheesta muualla

Wikimedia Commonsissa on kuvia tai muita tiedostoja aiheesta .
UFC-tapahtumat (Arkistoitu – Internet Archive)
UFC virallinen kotisivu
Spike TV:n UFC-kotisivu
Mary Ellen Weber

| Mary Ellen Weber |
| --- | --- |

Henkilötiedot
Syntynyt: 24. elokuuta 1962 (ikä 62) Cleveland, Yhdysvallat
Kansalaisuus:   Yhdysvallat
Ammatti:  Kemisti
Ura
Tyyppi:  Astronautti
Tila:  Eläkkeellä
Aika avaruudessa:  18 päivää 18 h 30 min
Valittu avaruuslentäjäksi:  1992
Lennot

:  STS-70
 
:  STS-101
 
Mary Ellen Weber (24. elokuuta 1962 Cleveland, Ohio) on yhdysvaltalainen astronautti ja kemisti. Weber suoritti kemian tekniikan tutkinnon vuonna 1980 Purduen yliopistossa sekä tohtorin tutkinnon fysikaalisesta kemiasta vuonna 1988 Kalifornian yliopistossa. Hänet valittiin Nasan astronautiksi vuonna 1992. Ensimmäisen avaruuslennon Weber suoritti heinäkuussa 1995, kun hän osallistui lennolle STS-70. Toisen lentonsa STS-101 hän suoritti toukokuussa 2000.
Pandion II

Pandion II (m.kreik. Πανδίων) oli kreikkalaisessa mytologiassa Ateenan kuningas, Kekrops II:n ja Metiadusan poika.
Hän nousi valtaistuimelle isänsä kuoleman jälkeen, mutta hänen setänsä Metionin pojat ajoivat hänet maanpakoon ja nostivat isänsä valtaan. Pandion pakeni Megaraan kuningas Pylaan luokse, jossa hän meni naimisiin tämän tyttären Pylian kanssa. He saivat neljä poikaa, Aigeuksen, Pallaan, Nisoksen ja Lykoksen, sekä yhden tyttären, joka meni naimisiin Skrionin kanssa. Myöhemmin Pylas lähti vapaaehtoisesti maanpakoon tapettuaan setänsä Biaan, mutta ennen lähtöään hän järjesti vävynsä seuraajakseen.
Pandionin sairastuttua ja kuoltua Nisos seurasi häntä Megaran kuninkaana. Loput hänen pojistaan palasivat kuitenkin Ateenaan, ja he ajoivat Metionin pojat pois kaupungista ja asettivat Aigeuksen valtaistuimelle.
Pentheus

Mainadit repivät Pentheuksen kappaleiksi, noin 450 eaa., Louvre.
Pentheus oli kreikkalaisessa mytologiassa Theban kuningas. Hänen isänsä oli Ekhion, sparteista väkevin, ja äitinsä Agaue, Kadmoksen ja Harmonian tytär. Kadmos luopui vanhuuttaan kruunusta Pentheuksen hyväksi.
Pentheus kielsi tätinsä Semelen pojan eli serkkunsa Dionysoksen palvonnan. Dionysos sai Pentheuksen äidin Agauen ja tädin Inon rientämään bakkanaalikiihkossa Kithaironin vuorelle. Tästä teosta Pentheus vangitutti molemmat, mutta kahleet putosivat heidän yltään ja vankilan ovet avautuivat heille.
Dionysos houkutteli tämän jälkeen Pentheuksen vakoilemaan bakkanaaliriittejä. Kadmoksen tyttäret huomasivat Pentheuksen puussa ja luullen häntä villieläimeksi he kiskoivat hänet alas ja repivät hänen raajansa irti yksi kerrallaan. Tämän johdosta heidät ajettiin maanpakoon Thebasta. Pentheusta seurasi hallitsijana hänen setänsä Polydoros.
Kuten Dionysos huomauttaa, nimi Pentheus tarkoittaa 'surujen miestä', ja niinpä jo hänen nimensä ennakoi tragediaa.
| 0 | 1 | 2 |
| --- | --- | --- |
| Edeltäjä: Kadmos | Theban kuningas  1400-luku eaa. Kuvitteellinen kronologia | Seuraaja: Polydoros |
Labdakos

Labdakos oli kreikkalaisessa mytologiassa Theban kuninkaan Polydoroksen ja tämän puolison Nykteiksen, Nykteuksen tyttären, ainoa poika. Polydoros kuoli Labdakoksen ollessa vielä nuori lapsi, jolloin Nykteuksesta tuli hänen sijaishallitsijansa. Hänet tosin syrjäytti pian Lykos.
Labdakoksen vartuttua hän hallitsi Thebaa hetken aikaa. Hän kuoli nuorena hävittyään rajasodan Ateenan kuninkaan Pandionin kanssa. Apollodoros kertoo, että kuten serkkunsa Pentheus, myös Labdakoksen repivät kappaleiksi mainadit epäkunnioituksesta heidän jumalaansa Dionysosta kohtaan. Lykoksesta tuli sijaishallitsija toistamiseen Labdakoksen kuoleman jälkeen - tällä kertaa Labdakoksen pojalle Laiokselle.
Labdakoksen jälkeläisiä kutsuttiin labdakideiksi; heitä ovat muun muassa Oidipus, Laios, Antigone, Polyneikes, Eteokles ja Ismene.
Mormonin kirjan historiallisuus

Mormonin kirjan historiallisuus on herättänyt keskustelua kirjan julkaisusta lähtien. Kirjan mukaan intiaanit periytyvät juutalaisista, jotka muuttivat Lähi-idästä Amerikkaan 500-luvulla eaa. Myöhempien aikojen pyhien Jeesuksen Kristuksen kirkon mukaan Mormonin kirja kuvaa historiallisia tapahtumia ja on kirjaimellisesti tosi. Kirjan kuvaus Amerikan asutushistoriasta on kuitenkin ristiriidassa eri alojen tieteellisen tiedon kanssa, ja sekulaarit tutkijat pitävät sitä 1800-luvulla sepitettynä fiktiona.
Tausta

File:Golden plates and other artifacts.jpg
Taiteilijan näkemys Laabanin miekasta, näkijänkivistä, rintahaarniskasta, liahonasta ja kultalevyistä, jotka Smith kertoi löytäneensä Kumoran kukkulalta.
Mormonin kirja julkaistiin New Yorkin osavaltiossa vuonna 1830. Myöhempien aikojen pyhien Jeesuksen Kristuksen kirkon perustaja Joseph Smith kertoi kääntäneensä sen kultaisista levyistä, joihin oli ”uudistetulla egyptinkielellä” kaiverrettu Amerikan muinaisten asukkaiden historia. Mormonit uskovat, että kirja on kokoelma muinaisten profeettojen kirjoituksia ja että sitä kirjoitettiin lähes tuhannen vuoden ajan. Smithiä kunnioitetaan teoksen kääntäjänä mutta ei kirjoittajana.
Kirjan mukaan Lähi-idästä suuntautui Amerikkaan kolme muuttoliikettä. Jerediläiset saapuivat jo Baabelin tornilta yli 2000 vuotta ennen ajanlaskun alkua. Heistä tuli suuri kansa, mutta lopulta kaikki tuhoutuivat sisällissodassa. 500-luvulla eaa. Amerikkaan asettui patriarkka Lehin johtama siirtokunta, joka pakeni Jerusalemin hävitystä ja Babylonin pakkosiirtolaisuutta. Lehin kuoltua hänen poikansa riitautuivat, ja näiden seuraajat jakaantuivat kahdeksi kansaksi. Oikeamielisen Nefin seuraajista tuli sivistyneitä nefiläisiä, kun taas ilkeiden Lamanin ja Lemuelin kannattajista tuli raakalaismaisia lamanilaisia. Kolmas muuttoliike tapahtui pian Jerusalemin valtauksen jälkeen, kun prinssi Mulek kannattajineen pakeni babylonialaisia ja päätyi Amerikkaan. Mulekilaiset perustivat Sarahemlan kaupungin, johon myös nefiläiset myöhemmin asettuivat ja mulekilaiset sulautuvat heihin. Nefiläiset kävivät lukuisia sotia lamanilaisia vastaan ja tuhoutuivat lopulta kokonaan. Mormon ja Moroni, viimeiset nefiläiset, kaiversivat kansansa historian kultalevyihin ja kätkivät aikakirjan noin vuonna 421 jaa. Menneisyytensä unohtaneista lamanilaisista tuli intiaanien esi-isiä.
Epäilijöiden parissa Mormonin kirjan aitous kyseenalaistettiin jo ennen teoksen julkaisua. Smithin kertomusta kultalevyistä pilkattiin, ja hänen väitettiin joko kirjoittaneen teoksen itse tai plagioineen sen. Mormonin kirjan kuvaamien tapahtumien tueksi ei ole tieteellistä näyttöä, ja ne ovat ristiriidassa arkeologisen, historiallisen, geneettisen ja kielitieteellisen todistusaineiston kanssa. Harvat Mormonin kirjan historiallisuutta puoltavat tutkijat eivät edusta alansa valtavirtaa, ja sekulaarit tutkijat pitävät sitä 1800-luvulla sepitettynä fiktiona, jonka teemat heijastavat Smithin aikakauden ja elinympäristön tapahtumia ja ilmapiiriä.
Historiallisuuden ongelmia > Asutushistoria

Mormonin kirja kuvaa suuria, koko Amerikkaa asuttaneita kansoja. Yritykset löytää arkeologisia todisteita näiden kansojen olemassaolosta ovat epäonnistuneet. Antropologi John A. Pricen mukaan Amerikan esihistoria tunnetaan melko hyvin eikä ole sellaista paikkaa tai aikakautta, johon mahtuisi toistaiseksi tuntematon muinaista Lähi-itää muistuttava sivilisaatio. Yhdysvaltalainen antropologi Michael D. Coe esitti asian vuonna 1973 seuraavasti: ”Karu totuus on, ettei Uuden maailman kaivauksissa ole koskaan löytynyt mitään – yhtään mitään – joka kiihkottomalle tarkkailijalle vihjaisi Mormonin kirjan – – olevan historiallinen asiakirja, joka kuvaa pallonpuoliskomme varhaista asutushistoriaa.”
Kirjassa kuvaillaan eläimiä ja teknologiaa, joita ei tunnettu Amerikassa ennen Kolumbiaanista vaihtoa. Anakronismeja ovat esimerkiksi hevoset, kesysiat, lehmät, vuohet ja muut kotieläimet sekä sapelit, pyörät, sotavaunut ja silkki. Kehittyneestä metallurgiasta tai vanhan maailman kirjoitusjärjestelmien käytöstä ei ole merkkejä. Idästä saapui Amerikkaan uudisasukkaita vasta vuoden 1000 tienoilla, kun viikingit asettuivat Grönlantiin.
Jos intiaanit polveutuvat juutalaisista, heidän perimästään pitäisi löytyä yhtäläisyyksiä Lähi-idän kansojen DNA:n kanssa. DNA-tutkimukset viittaavat kuitenkin siihen, että Amerikan alkuperäisväestön esi-isät saapuivat Itä-Aasiasta. Amerikan alkuperäiskansat puhuvat lisäksi keskenään hyvin erilaisia kieliä, jotka eivät olisi ehtineet kehittyä yhdestä kantakielestä runsaan 2000 vuoden aikana.
Mormonin kirja kertoo nefiläisten ja lamanilaisten polveutuvan kahdesta pienestä siirtolaisryhmästä. Siirtolaisia on aluksi vain joitakin kymmeniä, mutta sukupolvien saatossa heistä kasvaa suuri kansa. Kirja ei anna tarkkaa tietoa nefiläisten ja lamanilaisten lukumäärästä, mutta se kuvaa suuria taisteluja, joissa kaatuu kymmeniä- tai satojatuhansia sotilaita. Koska suurin osa väestöstä ei voinut olla sotilaita, väkiluvun täytyi nousta jopa miljooniin. Mormonin kirjan kuvaama historia kattaa noin tuhat vuotta, joten vuosittaisen väestönkasvun on täytynyt olla selvästi yli prosentin, mikä on esiteolliselle yhteiskunnalle epäuskottava luku. John C. Kunichin (1993) mukaan vuotuinen väestönkasvu oli esiteollisissa maatalousyhteiskunnissa keskimäärin noin 0,04 prosenttia ja metsästäjä-keräilijöillä vain noin 0,001 prosenttia. Mormonin kirjan mukaan lamanilaiset alkoivat harjoittaa maanviljelystä vasta satoja vuosia Amerikkaan saapumisen jälkeen. Silti heitä kerrotaan olleen yli kaksi kertaa enemmän kuin nefiläisiä, jotka viljelivät maata alusta lähtien.
Historiallisuuden ongelmia > Sanelutyö

Silminnäkijöiden mukaan Smith ei sanellut Mormonin kirjaa kultalevyjä tutkien vaan pani näkijänkiven hattuun ja peitti sen jälkeen kasvonsa hatulla. Mormonin kirjan sanat ilmestyivät pimeyteen ja Smith saneli ne kirjurille. Kim Östmanin (2019) mukaan ”näkijänkiven käyttö ilman kultaisia levyjä on herättänyt kysymyksen siitä, mihin perinteisen kertomuksen mukaisia levyjä sekä niiden vuosisataista luomis- ja säilytysprosessia lopulta tarvittiin”.
Aikalaisten kuvaukset kultalevyistä vaihtelevat melko paljon, mikä Anthony A. Hutchinsonin (1993) mukaan viittaa siihen, ettei kyse ollut tavanomaisesta muinaisesineestä ja että Smith ja hänen kumppaninsa näkivät kultalevyt uskonnollisissa näyissä.